wickkiey/tamil-wikipedia-markdown huggingface dataset:
# பிரேந்திரா



**பிரேந்திரா பீர் விக்ரம் சாஹ் தேவ்** (*Birendra Bir Bikram Shah Dev*, वीरेन्द्र वीर विक्रम शाहदेव) (டிசம்பர் 28, 1945 – ஜூன் 1, 2001) என்பவர் 1972 முதல் 2001 இல் இறக்கும் வரை நேபாளத்தின் மன்னராக இருந்தவர். இவருக்கும் முதல் இவரது தந்தையார் மகேந்திரா மன்னராக இருந்தார். உலக நாடுகள் அனைத்திலும் பெயர் பெற்றிருந்த நேபாள மன்னராக பிரேந்திரா இருந்தவர் என்பது குறிப்பிடத்தக்கது. ஜூன் 1, 2001 இல் மன்னர் மாளிகையில் இடம்பெற்ற ஒரு துப்பாக்கிச் சூட்டு நிழழ்வில் மன்னர் பிரேந்திரா, அவரது மனைவி, பிள்ளைகள் இருவர் மற்றும் சில குடும்ப உறுப்பினர்கள் உட்பட ஒன்பது பேரை இளவரசர் திபெந்திரா சுட்டுக் கொன்றார்.  

## வாழ்க்கைக் குறிப்பு

இளவரசர் (1955 இல் இருந்து மன்னர்) மகேந்திரா, இளவரசி இந்திரா ராஜ்யலக்ஷ்மி ஆகியோரின் புதல்வர். இந்தியாவில் டார்ஜீலிங், புனித ஜோசப் கல்லூரியில் ஆரம்பக் கல்வியையும், பின்னர் நாட்டின் ஈடன் கல்லூரி (1959-64), டோக்கியோ பல்கலைக்கழகம் (1967), மற்றும் ஹார்வர்ட் பல்கலைக்கழகம் (1967-68) ஆகியவற்றில் உயர்கல்வியையும் கற்றார்.  

பிரேந்திரா ராணா குடும்பத்தைச் சேர்ந்த ஐஷ்வர்யா என்பவரை பெப்ரவரி 27 1970 இல் திருமணம் புரிந்தார். இவர்களுக்கு மூன்று பிள்ளைகள் இருந்தார்கள்.  

- இளவரசர் திபெந்திரா (ஜூன் 27, 1971 – ஜூன் 4, 2001)
- இளவரசி சுருதி (அக்டோபர் 15, 1976 - ஜூன் 1, 2001)
- இளவரசர் நிரஞ்சன் (நவம்பர் 6 1977–ஜூன் 1 2001)

## மன்னர் பதவி
தந்தை மகேந்திரா 1960 இல் நாட்டின் அனைத்து அரசியல் கட்சிகளையும் தடை செய்து நாடாளுமன்றத்தையும் கலைத்திருந்தார். பிரேந்திராவும் தனது தந்தையின் அடிச்சுவட்டிலேயே நாட்டை அரசாண்டார். சோவியத் ஒன்றியம், சீனா ஆகியவற்றின் தலையீடுகளை முறியடித்து நேபாளத்தின் சுதந்திரத்தைப் பாதுகாத்துக் கொண்டார்.  

பின்னர், பிரேந்திரா நாடாளுமன்ற மக்காளாட்சி முறைக்கு ஆதாராவாளரானார். 1990 இல் நாட்டில் கிளர்ந்த மக்கள் எழுச்சியை அடுத்து ஏப்ரல் 8 இல் அரசியல் கட்சிகளின் மீதான தடைகளை நீக்கினார். நவம்பர் 9 இல் அரசியல் அமைப்புக்கு திருத்தங்களை அறிவித்தார். அதன்படி, மன்னராட்சியின் கீழ் பலகட்சி அரசியலுக்கு இடமளித்தார். மனித உரிமைக்கு முக்கியத்துவம் கொடுத்தார். ஆனாலும், பல கட்சிகளுக்கும் இடையில் எழுந்த கருத்து வேறுபாடுகள், மற்றும் சமூக ஏற்றத்தாழ்வுகள் நாட்டில் உள்நாட்டுப் போருக்கு வழிவகுத்தன. 1996 முதல் 2006 வரையில் மாவோயிஸ்டுகளுக்கும் அரசப் படைகளுக்கும் இடையில் இப்போர் இடம்பெற்றது.  

## படுகொலைகள்

ஜூன் 1, 2001 இல் நாராயணன்ஹிட்டி அரண்மனையில் நடைபெற்ற அரச விருந்து ஒன்றின் போது, மன்னர் பிரேந்திராவும் அவரது முழுக்குடும்ப உறுப்பினர்களும் பிரேந்திராவின் மகன் இளவரசர் திபெந்திராவினால் சுட்டுக் கொல்லப்பட்டபோது நேபாளத்தின் உறுதிநிலை கேள்விக்குள்ளானது. இளவரசர் திபெந்திரா தன்னைத் தானே சுட்டுப் படுகாயமுற்றார். இப்படுகொலைகளுக்கு பிரேந்திராவின் சகோதரர் இளவரசர் ஞானேந்திராவே காரணம் என நேபாள பொதுமக்கள் நம்புகின்றனர்,,. இக்கொலைக்கான முழுக்காரணமும் இதுவரையில் அறியப்படவில்லை என்றாலும் இளவரசர் தீபேந்திரா தனது காதலியான தேவயானி ராணாவை திருமணம் புரிவதில் அவரது தாயாருடன் ஏற்பட்ட பிணக்கே காரணம் என நம்பப்படுகிறது. அத்துடன் தீபேந்திரா மதுவுக்கு அடிமையாகியிருதார் எனவும் அதனால் மன அழுத்தம் அதிகம் கொண்டவராகவும் இருந்தார் எனவும் செய்திகள் தெரிவிக்கின்றன. பிரேந்திராவின் இறப்புக்குப் பின்னர் திபெந்திரா நேபாள மன்னராக அறிவிக்கப்பட்டாலும் இவரும் 4 நாட்களின் பின்னர் ஜூன் 4, 2001 இல் தன்னைத்தானே சுட்டதினால் ஏற்பட்ட காயங்களின் பின்னர் இறந்தார். பிரேந்திராவின் சகோதரர் இளவரசர் ஞானேந்திரா நேபாள மன்னரானார்.  

## இதனையும் காண்க
- நேபாள மன்னர்கள்
- நேபாள பிரதம அமைச்சர்கள்
# ஆறாம் சர்வதேச தமிழ்க் குறுந்திரைப்பட விழா 2007



**ஆறாம் சர்வதேச தமிழ்க் குறுந்திரைப்பட விழா** ரொறன்ரோ, கனடாவில் 2007 ஆம் ஆண்டு அக்டோபர் 20 ஆம் திகதி அன்று சுயாதீன கலைத் திரைப்பட இயக்கத்தினரால் நடத்தப்பட்டது. இவ்விழாவில் 22 தமிழ்க் குறுந்திரைப்படங்கள் திரையிடப்பட்டன. பன்னிரண்டு குறுந்திரைப்படங்கள் போட்டிக்காக தெரிவு செய்யப்பட்டு விமர்சகர் தேர்வில் பி. எஸ். சுதாகரனின் கதவுகள், பாஸ்கரின் நதி, நிரோஜன் சிவஹரியின் வினை போன்ற திரைப்படங்கள் தேர்வு செய்யப்பெற்று இவற்றுள் வினை திரைப்படம் கேடயம் வென்றது. நதி திரைப்படம் போட்டி நடுவர்களின் பரிசு பெற்றது. வி. ரவியின் கண்ணால் காண்பதெல்லாம், எஸ். எம். தனபாலனின் மௌன சுமைகள் , அருண் சிவகுமாரனின் அஃகம், ஆகிய குறுந்திரைப்படங்களும் திரையிடப்பட்டன.
# வார்ப்புரு:கனேடியத் தமிழர்

**கனேடியத் தமிழர்**

| - | பரம்பல் |
| --- | --- |
| அரசியல் |  |
| பொருளாதாரம் |  |
| பண்பாடும் கலைகளும் |  |
| கல்வி |  |
| தமிழ்க் கல்வி |  |
| சமூக வாழ்வு |  |
| - | <span> **வரலாறு**</span> |
| வரலாற்றுக் காலக்கோடு |  |
| குடிவரவு |  |
| எதிர்ப்புப் போராட்டங்கள் |  |
| <span> **இலக்கியமும் ஊடகங்களும்**</span> |  |
| இலக்கியம் |  |
| வானொலிகள் |  |
| இதழ்கள் |  |
| நூல்கள் |  |
| திரைப்படத்துறை |  |
| தொலைக்காட்சிச் சேவைகள் |  |
| <span> **நிகழ்வுகள்**</span> |  |
| தமிழ் மரபுரிமைத் திங்கள் |  |
| ரொறன்ரோ தமிழியல் மாநாடு |  |
| தமிழ் இலக்கியத் தோட்ட விருதுகள் |  |
| <small> </small> | } |
# சி. இராசரத்தினம்


**சின்னத்தம்பி இராசரத்தினம்** (*Sinnathamby Rajaratnam*, பெப்ரவரி 25, 1915 - பெப்ரவரி 22, 2006) சிங்கபூரின் துணைத் தலைமை அமைச்சராக 1980-1985 காலப்பகுதியில் பணியாற்றியவர். இவர் 1959 முதல் 1988 வரையிலான நெடுங்காலம் சிங்கப்பூர் அரச அமைச்சரவையில் பணியாற்றியுள்ளார். நன்யாங் தொழில்நுட்பப் பல்கலைக்கழகம் தன்னுடைய ஒரு கல்வித்துறைக்கு எஸ். இராசரத்தினம் பன்னாட்டுத்துறைக் கல்வி என்று இவர் பெயரைச் சூட்டிப் பெருமைப் படுத்தியுள்ளது.
# ராஜ்குமார்


**ராஜ்குமார்** (கன்னடம்: ಡಾ.ರಾಜಕುಮಾರ್, ஏப்ரல் 24, 1929 — ஏப்ரல் 12,2006) பரவலாக அறியப்பட்ட‌ கன்னட திரைப்பட நடிகர் மற்றும் பின்னணிப் பாடகராவார். அவ‌ரின் ர‌சிக‌ர்க‌ள் அவரை "டாக்ட‌ர் ராஜ்", "ந‌ட‌ச‌ர்வ‌புமா", "அன்னாவரு" போன்ற செல்ல‌ப் பெய‌ர்க‌ளால் அழைப்பார்க‌ள்.  

## திரை மற்றும் மொழி
கன்னடத் திரைப்படத் துறையின் மிகச்சிறந்த நடிகரான ராஜ்குமாரின் பல திரைப்படங்கள் பல்வேறு மொழிகளில் மொழி மாற்றம் செய்யப்பட்டுள்ளது. இவரது மிகவும் புகழ் பெற்ற திரைப்படங்கள் சில "பெதரா கண்ணப்பா", "மகிசாசுர வர்த்தினி", "பூகைலாசா", "கோவதள்ளி சி.ஐ.டி 999", "பப்பூருவாகனா" ஆகும். இவர் "கோகக் இயக்கம்" என்ற கன்னட மொழியை கர்நாடக மாநிலத்தின் முதல் மொழியாக ஆக்கும் இயக்கத்தை வழிநடத்தி வெற்றி கண்டார். அவர் நடித்துள்ள தமிழ்த் திரைப்படங்கள் வேடன் கண்ணப்பா, பக்த மார்க்கண்டேயா மற்றும் குல கௌரவம். அவரது முதல் தமிழ்த் திரைப்படம் வெடன் கண்ணப்பா தனது சொந்த அறிமுக படமான பெடரா கண்ணப்பாவின் மறு ஆக்கம் ஆகும். அவரது தமிழ்த் திரைப்படங்களான பக்த மார்க்கண்டேயா மற்றும் குல கௌரவம்  அவரது கன்னடத் திரைப்படங்களுடன் ஒரே நேரத்தில் படமாக்கப்பட்டது. அவரது தமிழ்த் திரைப்படம் வெடன் கண்ணப்பா வெற்றி பெற்றது. அவரது சில திரைப்படங்கள் தமிழில் டப்பிங் செய்யப்பட்டன  

## விருதுகள்
1. 10 பிலிம்பேர் விருதுகள் (இது ஒரு நபர் அதிக விருதுகள் பெற்ற வரிசையில் இரண்டாவதாகும்)
1. 9 முறை சிறந்த நடிகருக்கான மாநில விருதுகள்
1. 1993ல் "சீவன சைத்திரா" திரைப்படத்திற்காக சிறந்த பின்னணிப் பாடகருக்கான தேசிய விருது
1. 1983ல் கன்னடத் திரைப்படத்துறைக்கு இவரது பங்களிப்பிற்காக இந்திய அரசின் பத்ம பூசன் விருது
1. 1995ல் கன்னடத் திரைப்படத்துறைக்கு இவரது பங்களிப்பிற்காக தாதசாகிப் பால்கே விருது
1. 1993ல் கர்நாடக அரசின் கன்னட ரத்னா விருது
1. 1967ல் கர்நாடக அரசின் "நட சர்வபவ்மா" (நடிப்பு சக்கரவர்த்தி)
1. 1985ல் கென்டுசுக்கி கலோனல் விருது (Kentucky Colonel award)
1. 2002ல் என். டி. ஆர். தேசிய விருது

## கடத்தல்

ராஜ்குமார் தமிழ்நாட்டின் ஈரோடு மாவட்டம், தாளவாடி வட்டத்தில் உள்ள தொட்ட காசனூர் என்னும் ஊரில் பிறந்தார். அவ‌ர் ந‌டிப்பை அர‌ங்கத்தில் தொட‌ங்கினார். 1945 ஆம் ஆண்டில் "பெதார‌ க‌ன்னப்பபா" என்ற‌ திரைப்படத்தில் முத‌ல் முறையாக ந‌டித்தார், மொத்த‌மாக‌ 200 பட‌ங்க‌ளில் ந‌டித்திருக்கிறார். 2000 ஆம் ஆண்டில் ராஜ்குமார் "சந்தனக் கடத்தல்" வீரப்ப‌னால் க‌ட‌த்த‌ப்ப‌ட்டார். 108 நாட்களுக்குப் பின்ன‌ர் விடுவிக்கப்ப‌ட்டார்.  

## இறப்பு
2006 ஆம் ஆண்டில் ஏப்ரல் 12ஆம் நாள் இத‌ய‌ நோயால் பெங்க்ளூரில் இறந்தார். இவர் இறந்த பின் பெங்களூரில் ஏற்பட்ட வன்முறையில் நூற்றுக்கும் மேற்பட்ட வாகனங்கள் சேதப்படுத்தப்பட்டன, மேலும் 8 நபர்கள், காவல் துறை நடத்திய துப்பாக்கி சூட்டில் பலியானார்கள். இச்சம்பவத்திற்கு பல்வேறு அரசியல் காரணங்கள் கூறப்படுகிறது.
# கால்வின் கூலிஜ்


**ஜோன் கால்வின் கூலிட்ஜ்** (*John Calvin Coolidge, Jr.*, ஜூலை 4 1872 – ஜனவரி 5 1933) ஐக்கிய அமெரிக்காவின் 30<sup>வது</sup> குடியரசுத் தலைவராக 1923 முதல் 1929 வரை பதவியில் இருந்தவர். குடியரசுக் கட்சியரான இவர் வெர்மாண்ட் மாநிலத்தில் ஒரு வழக்கறிஞரும் ஆவார். மசாசுசெட்ஸ் மாநிலத்தில் முதன் முதலில் இவர் அரசியலில் இறங்கி அதன் ஆளுநர் ஆனார். 1919 இல் பாஸ்டன் காவல்துறையினரின் வேலை நிறுத்தத்தை முடிவுக்குக் கொண்டு வந்ததில் இருந்து இவர் தேசிய அளவில் ஒரு முக்கியத்துவம் வாய்ந்த அரசியல் தலைவரானார். இதன் பின்னர் இவர் 1920 இல் ஐக்கிய அமெரிக்காவின் உதவி அதிபராகத் தெரிவானார். 1924 இல் அதிபர் வாரன் ஹார்டிங் இறந்ததைத் தொடர்ந்து நாட்டின் தலைவரானார்.
# சேர்வெயர் திட்டம்


**சேர்வெயர் திட்டம்** (*Surveyor Program*) என்பது நாசாவின் சந்திரனை ஆராயும் விண்வெளித் திட்டமாகும். இத்திட்டத்தில் 1966 முதல் 1968 வரையான காலப்பகுதியில் மொத்தம் ஏழு தானியங்கி விண்கலங்கள் சந்திரனை நோக்கி ஏவப்பட்டன. சந்திரனின் தரையில் மெதுவாக இறங்குவதை உறுதிப்படுத்துவதே இத்திட்டத்தின் முக்கிய குறிக்கோள் ஆகும். நாசாவின் சந்திரனுக்கு மனிதனை அனுப்பும் அப்பல்லோ திட்டத்துக்கு முன்னோடியாக இது கருதப்படுகிறது. இத்திட்டத்தில் அனுப்பப்பட்ட விண்கலங்கள் அனைத்தும் சந்திரனிலேயே தங்கியிருக்கின்றன. எவையுமே திரும்பி வரவில்லை. சேர்வெயர் 3 இன் சில பகுதிகளை அப்பல்லோ 12 விண்கலத்தில் சென்றவர்கள் திரும்ப பூமிக்கு எடுத்து வந்தனர்.  

## குறிக்கோள்கள்

முக்கிய குறிக்கோளான மெதுவான தரையிறக்கம் தவிர, வேறு பல முக்கிய தகவல்களை இத்திட்டத்தின் மூலம் நாசா அறிவியலாளர்கள் பெற்றனர். பயணத்தூரத்தின் இடையீல் சில தவறுகள் திருத்தப்பட்டமை சோதிக்கப்பட்டது. அத்துடன் அப்பல்லோ திட்டத்துக்காக மனிதர்கள் இறங்குவதற்கான தகுந்த இடங்களைத் தீர்மானிக்கவும் இத்திட்டம் உதவியது. பல சேர்வெயர் விண்கலங்கள் சந்திரனின் மண் மாதிரிகளை சோதிக்கும் தானியங்கி கருவிகளை கோண்டு சென்றன. அத்துடன் சந்திரனின் மண் தூசிகளின் ஆழத்தின் அளவு இதுவரையில் அளக்கப்படவில்லை. அக்குறையை இத்திட்டம் போக்கியது. மனிதன் சந்திரனில் இறங்குவதற்கு ஏதுவான ஆழம் இருந்ததை இக்கலங்கள் ஊர்ஜிதப்படுத்தின. சந்திரனின் மண்ணின் வேதியியல் பகுப்புகளை ஆராயும் ஆய்வுக் கருவிகளையும் இத்திட்டத்தின் சில விண்கலங்கள் கொண்டு சென்றன.  

## திட்டங்கள்

மொத்தம் 7 விண்கலங்கள் இத்திட்டத்தில் சந்திரனை நோக்கி ஏவப்பட்டன. இவற்றில் ஐந்து வெற்றிகரமாகச் செயல்படுத்தப்பட்டன. 2ம், 3ம் திட்டங்கள் வெற்றியளிக்கவில்லை.  

- **சேர்வெயர் 1** - மே 30, 1966 இல் ஏவப்பட்டது; ஜூன் 2, 1966 இல் சந்திரனில் தரையிறங்கியது.
- **சேர்வெயர் 2** - செப்டம்பர் 20, 1966 இல் ஏவப்பட்டது; சந்திரனின் கோர்ப்பனிக்கஸ் என்றைடத்தில் செப்டம்பர் 23, 1966 இல் மோதியது.
- **சேர்வெயர் 3** - ஏப்ரல் 17, 1967 இல் ஏவப்பட்டது; ஏப்ரல் 20, 1967 இல் தரையிறங்கியது.
- **சேர்வெயர் 4** - ஜூலை 14, 1967 இல் ஏவப்பட்டது; சைனஸ் மெடை என்ற இடத்தில் ஜூலை 17, 1967 இல் மோதியது.
- **சேர்வெயர் 5** - செப்டம்பர் 3, 1967 இல் ஏவப்பட்டது; செப்டம்பர் 11, 1967 இல் தரையிறங்கியது.
- **சேர்வெயர் 6** - நவம்பர் 7, 1967 இல் ஏவப்பட்டது; நவம்பர் 10, 1967 இல் தரையிறங்கியது.
- **சேர்வெயர் 7** - ஜனவரி 7, 1968; ஜனவரி 10, 1968 இல் தரையிறங்கியது.

சேர்வெயர் 6 மட்டுமே சந்திரனின் தட்ரையீல் இருந்து மேல் கிளம்பியது. சேர்வெயர் 3 தரையிறங்கிய இடத்திலேயே அப்பல்லோ 12 தரையிறங்கியது.  

## விண்வெளிப் பயணப் பந்தயங்கள்
சேர்வெயர் திட்டங்கள் செயற்படுத்தப்பட்ட காலப்பகுதியில் ஐக்கிய அமெரிக்காவும் சோவியத் ஒன்றியமும் விண்வெளிப் பயணத்திட்டத்தில் மிகத்தீவிரமாக தனித்தனியே இறங்கியிருந்தன. சேர்வெயர் 1 1966 ஜூன் மாதத்தில் தரையிறங்குவதற்கு 4 மாதங்களுக்கு முன்னரே சோவியத்தின் லூனா 9 பெப்ரவரியில் தரையிறங்கியது குறிப்பிடத்தக்கது.
# விருந்தோம்பல் துறை


பயணிகளுக்கு பொருட்களையும் சேவைகளையும் விற்பனை செய்யும் துறை **விருந்தோம்பல் துறை** ஆகும். இது விடுதிகள், உணவகங்கள், கேளிக்கை விடுதிகள், சுற்றுலாச் சேவைகள் போன்றவற்றையும் உள்ளடக்கியது. பல பில்லியன்கள் மதிப்புக்கொண்ட இத்துறை, ஓய்வுக்கான நேரமும், பகிரக்கூடிய வருமானமும் கிடைக்கக்கூடியதாக இருப்பதில் தங்கியுள்ளது. இந்தத் துறை பொருளாதாரச் சுழற்சிகளின் தாக்கங்களால் இலகுவாகப் பாதிக்கப்படக் கூடியது.  

பயன்பாட்டு வீதம் அல்லது அதன் நேர்மாறான வெற்றிட வீதம் என்பது விருந்தோம்பல் துறையில் முக்கியமானதொரு மாறி ஆகும். ஒரு தொழிற்சாலை உரிமையாளர் தனது உற்பத்திச் சாதனங்கள் எவ்வளவு முடியுமோ அவ்வளவு கூடுதலாகப் பயன்படுத்தப்பட வேண்டுமென்று விரும்புவதுபோல, உணவகங்கள், விடுதிகள், கருப்பொருட் பூங்காக்கள் போன்றவையும், தமது வாடிக்கையாளர் எண்ணிக்கையை உயர்ந்த அளவில் வைத்திருக்கும் நோக்கம் கொண்டிருப்பவை.
# விடுதி


தங்குமிடத்தையும் அதனோடு இணைந்த சேவைகளையும் வழங்கும் வணிகமே **விடுதி** ஆகும். பொதுவாக தற்காலகமாகவே விடுதிகளில் வாடிக்கையாளார்கள் தங்குவர். பயணிகள் சுற்றுலா அல்லது வேலை காரணமாக ஓர் இடத்துக்குச் செல்லும் போது விடுதிகளை நாடுவர்.  

தமிழில் விடுதிகள் என்ற சொல் ஹோட்டல் (hotel), ஹாஸ்டல் (hostel) ஆகிய இரண்டு ஆங்கில சொற்களுக்கும் இணையாகப் பயன்படுத்தப்படுவதுண்டு. ஆங்கிலத்தில் தற்காலிக இருப்பிட வசதிகளை வழங்கும் வணிகங்களை ’ஹோட்டல்’ என்றும், நீண்ட நாட்கள் இருப்பிட வசதிகளை வழங்கும் வணிகங்களை ’ஹாஸ்டல்’ என்றும் பொருட்படுத்துவர். ஹோட்டல் சற்று வசதியும் விலையும் கூடியதாகவும், ஹாஸ்டல் வசதியும் விலையும் குறைவாகவும் இருக்கும். வெளி இடங்களில் சென்று படிக்கும் மாணவர்கள் அந்தக் கல்வி ஆண்டில் ஹாஸ்டலில் தங்கிப் படிப்பர்.  

## இவற்றையும் பாக்க
- மடம்
- சத்திரம்
# மாநிலங்களவை


இந்தியாவில் **மாநிலங்களவை** (*Council of States*) அல்லது **ராஜ்ய சபா** (*Rajya Sabha*) என்பது இந்திய நாடாளுமன்றத்தில் அதிகபட்சம் 250 உறுப்பினர்களைக் கொண்ட மேலவை ஆகும். தற்போது மாநிலங்களவையில் 245 உறுப்பினர்கள் உள்ளனர். இவர்களில் 12 உறுப்பினர்கள் இந்தியக் குடியரசுத் தலைவரால் நியமிக்கப்படுகிறார்கள். கலை, இலக்கியம், அறிவியல், விளையாட்டு, தொழில் போன்ற துறைகளில் சிறந்து விளங்குபவர்களை குடியரசுத் தலைவர் நியமிப்பார். இந்த 12 பேரைத் தவிர்த்து மற்றவர்கள் இந்திய மாநிலங்களில் உள்ள சட்டமன்ற உறுப்பினர்களால் விகிதாச்சார பிரதிநித்துவ முறையில் தேர்ந்தெடுக்கப்படுவர்.  

மாநிலங்களவை உறுப்பினரின் பதவிக்காலம் ஆறு ஆண்டுகள் ஆகும். மேலவையின் மூன்றில் இரண்டு பங்கு உறுப்பினர்களின் பதவிக்காலம் ஒவ்வொரு இரண்டு ஆண்டுகளுக்கு ஒருமுறை முடிவடையும். மாநிலங்களவைத் தலைவராக குடியரசுத் துணைத்தலைவர் பதவி வகிப்பார்.  

மாநிலங்களவை கூட்டங்கள் மக்களவை கூட்டங்களைப் போல் அல்லாமல் தொடர்ச்சியாக நடைபெறும். கலைக்க முடியாத ஒரு நிரந்தர அமைப்பாக இது உள்ளது. இதன் அதிகாரங்கள் மக்களவைக்கு ஈடானதாகவும் மக்களவையை விட அதிகாரம் குறைந்ததாவும் கருதப்படுகின்றது. இரு அவைகளினாலும் எதிரொலிக்கும் சர்ச்சைகளுக்கு இரு அவைகளின் கூட்டுக் கூட்ட அமர்வின் மூலம் தீர்வு காணப்படுகின்றது. இவ்வாறு நடைபெறும் கூட்டுக் கூட்டங்களில் மக்களவை மாநிலங்களைவையை விட இரு மடங்கு உறுப்பினர்களை கொண்டதாக இருப்பினும், மாநிலங்களவை உண்மையான நடப்பிலுள்ள (defacto) ** வீட்டோ** அதிகாரங்களை கொண்டதாக கூட்டுக் கூட்டங்களில் கருதப்படுகின்றது.  

மாநிலங்களவையின் தற்போதைய அலுவல் நிலை (ex-officio) கூட்டத் தலைவராக இந்திய துணை குடியரசுத் தலைவராக சகதீப் தன்கர் பொறுப்பேற்றுள்ளார். துணைக் கூட்டத் தலைவர் அவ்வப்பொழுது நடைபெறும் கூட்டங்களின் தன்மைக்கேற்ப தற்காலிமாக கூட்டத்தலைவர் இல்லாத பொழுது பொறுப்பேற்கின்றனர்.  

மாநிலங்களவையின் முதல் கூட்டம் மே 13, 1952 அன்று துவக்கப்பட்டது.  

## மாநிலங்களவை உறுப்பினர் ஆவதற்கான தகுதிகள்
ஒருவர் மாநிலங்களவை உறுப்பினர் ஆவதற்கு இந்தியக் குடிமகனாக இருத்தல் அவசியம். **30** அல்லது அதற்கு மேற்பட்ட வயதுடையவராகவும், **நல்ல மனநிலையுடன்**, **கடனாளியாக இல்லாதிருத்தல்** அவசியமாகும். **குற்றமற்றவர்** அல்லது குற்றமுறு செயலில் ஈடுபடாதவர் என்பதை தன் ஒப்புதல் வாக்குமூலத்தில் உறுதி அளிக்க வேண்டும்.  

## மாநிலம் வாரியாக உறுப்பினர்கள்

உறுப்பினர்கள் மாநிலச் சட்டமன்ற உறுப்பினர்களால் ஒவ்வொரு மாநிலத்திலுருந்தும் தேர்ந்தெடுக்கப்படுகின்றனர். இம்முறை கனேடிய செனட் மற்றும் ஜெர்மனி பந்தர்ஸ்ரேட் ஆகிய மன்றங்களின் தேர்ந்தெடுக்கும் முறைகளின்படி இங்கும் பின்பற்றபடுகின்றது. இதன் இருக்கைகள் மாநிலங்களின் பிரதிநிதித்துவத்திற்கேற்றார்போல் அதன் மக்கள் தொகை, பரப்பளவு இவற்றின் அடிப்படையில் ஒதுக்கப்பட்டுள்ளது. பெரிய மாநிலங்களுக்கு அதிக இடங்களும் சிறிய மாநிலங்களுக்கு குறைவான இருக்கைகளும் சரிசம பிரதிநிதித்துவத்தின் அடிப்படையில் ஒதுக்கப்பட்டுள்ளது. 2006 இன்படி இதன் இருக்கைகள் கீழ்கண்டவாறு ஒதுக்கப்பட்டுள்ளது. அலுவலக இணையத்தளம் :
# சூதாட்டரங்கம்

சூதாட்ட செயற்பாடுகள் அல்லது நிகழ்வுகள் ஒழுங்கமைக்கப்படும் அல்லது ஏதுவாக்கப்படும் இடத்தை **சூதாட்டரங்கம்** எனலாம். சூதாட்ட ஒரு வகை அபாய விளையாட்டுத்தான். மகாபாரத்தில் தருமர் தன் நாடு முதல் அனைத்தையும் இழந்த நிலையில் இறுதியாக அவரின் மனைவியான திரெளபதியை வைத்து சூதாடி இழந்தது இங்கு குறிப்பிடத்தக்கது. பொதுவாக வழங்கப்படும் சூதாட்ட முறைகள்: ஸ்லாட் மெஷின்கள், பிளாக் ஜாக், ரவுலட், பேக்கரட் போன்றவை; சீனர்கள் அதிகம் பங்கேற்கும் கேசினோக்களில் பொதுவாக சிக் போ, பை கவ், ஃபேன் டான் மற்றும் பிற விளையாட்டுகள் உள்ளன. முறையான சூதாட்ட விடுதிகள் கேமிங் டேபிள்கள் மற்றும் கேமிங் ஹால் கணக்கீடு அலகுகள் எனப் பிரிக்கப்படுகின்றன, மேலும் அவற்றில் பெரும்பாலானவை சிப்ஸுக்கு ஈடாக பணமாகவும் பின்னர் கேமிங் டேபிள்களில் பந்தயம் கட்டவும் ஆகும்.  

பெரும்பாலான கேசினோ விளையாட்டு விதிகள் பங்கேற்பாளர்களின் எதிர்பார்க்கப்படும் பணம் செலுத்தும் மதிப்பை 1 க்கும் குறைவாக ஆக்குகிறது, எனவே நீண்ட காலத்திற்கு, கேசினோவின் உரிமையாளர் மட்டுமே பணத்தை வெல்வார், இதன் விளைவாக அதிக லாபம் கிடைக்கும்.
# இந்தியாவின் விடுதலை நாள்



என்.எஸ்.கே.பி.பள்ளியில் இந்திய விடுதலை நாள் விழாவில் ஒரு மாணவி தன் தோழிக்கு இந்திய தேசியக் கொடியின் அடையாள அட்டையை இணைக்கிறார்.]]  

**இந்திய விடுதலை நாள்** ஒவ்வோர் ஆண்டும் ஆகஸ்ட் 15-ஆம் தேதி கொண்டாடப்படுகிறது. 1947 ஆகஸ்ட் 15-ல் பிரித்தானிய ஆட்சியிலிருந்து விடுதலை அடைந்து தனி விடுதலை நாடானதை குறிக்கும் இந்த நாள் அரசு விடுமுறையாகும். இந்த நாளில் நாடு முழுவதும் தேசியக்கொடி ஏற்றப்பட்டு மரியாதை செலுத்தப்படும்.  

இந்த நாளில் இந்தியப் பிரதமர் தில்லி செங்கோட்டையில் தேசியக்கொடி ஏற்றி நாட்டு மக்களுக்கு உரையாற்றுவார். அப்போது சுதந்திர போராட்ட தியாகிகள் நினைவுகூரப்பட்டு மரியாதை செலுத்தப்படுவர். பிரதமர் சென்ற ஆண்டு நாடு அடைந்த வளர்ச்சியையும், வரும் ஆண்டிற்கான குறிக்கோள்களையும் நாட்டு மக்களுக்கு அறிவிப்பார்.  

ஒவ்வொரு மாநிலத் தலைநகரத்திலும் மாநில முதலமைச்சர் தேசியக் கொடியை ஏற்றி வைத்து நாட்டு மக்களுக்கு உரையாற்றுவதுடன் நலத்திட்ட உதவிகளையும் வழங்குவர். இதுபோல் மாவட்ட அளவில் மாவட்ட ஆட்சித் தலைவர்களும், அரசு அலுவலகங்களில் அதன் உயரதிகாரிகளும், பள்ளி, கல்லூரிகளில் தலைமை ஆசிரியர்/முதல்வர் அல்லது சிறப்பு விருந்தினராக அழைக்கப் பெற்றவர்கள் கொடியேற்றி வைத்து சிறப்புரையாற்றுவர்.  

## மேலும் பார்க்க
- இந்திய வரலாறு
- குடியரசு நாள்
# சுன் இ சியன்


**சன் இ-சியன்** (எளிய சீனம்: 孫逸仙； பின்யின்: Sūn Yìxiān; மரபுச் சீனம்: 孫中山; பின்யின்: Sūn Zhōngshān; ஆங்கிலம்:**Sun Yat-sen**; பிறப்பு: நவம்பர் 12, 1866; இறப்பு: மார்ச் 12, 1925) தற்கால சீனாவின் புரட்சித் தலைவர்களில் ஒருவர். புதிய தற்கால சீனாவின் தந்தை என இவர் போற்றப்படுகிறார். இவர் முன்வைத்த மக்களுக்கான மூன்று கொள்கைகள் (:en:Three Principles of the People) சீன அரசியல் தத்துவத்தில் பெரும் தாக்கத்தை ஏற்படுத்தியவை. அவையானவை:  
:1. மக்களிடம் இருந்து அரசு - தேசியம்  
:2. மக்களின் அரசு - மக்களாட்சி  
:3. மக்களுக்கான அரசு - சமவுடமை
# லியு சியாங்



**லியு சியாங்** ( எளிய சீனம்: 刘翔; மரபு சீனம்: 劉翔; பின்யின்: Liú Xiáng; ஆங்கிலம்: Liu Xiang; பிறப்பு யூலை 13, 1983 சாங்காய், சீன மக்கள் குடியரசு) ஒலிம்பிக் 100 மீ தடைதாண்டு ஓட்ட தங்க பதக்க வீரர். முதன்முறையாக ஆண்களுக்கான தட கள விளையாட்டில் சீனாவுக்கான தங்க பதக்கத்தை இவர் வென்று குடுத்தார். இவர் சீனாவில் மிகவும் போற்றப்படும் விளையாட்டு வீரர் ஆவார். 2008 ஒலிம்பிக்கில் இவர் வெற்றி பெற வேண்டும் என்ற பெரும் சுமைக்கும் ஆளாகியுள்ளார்.
# டெனாலி



**டெனாலி** (*Denali*) அல்லது **மெக்கின்லி மலை** (*Mount McKinley*) வட அமெரிக்காவின் மிகவும் உயரமான மலையாகும். ஐக்கிய அமெரிக்காவின் அலாஸ்கா மாநிலத்தின் தென்கிழக்கு பகுதியில் அமைந்துள்ளது. இம்மலையைச் சுற்றி அமெரிக்காவின் டெனாலி தேசியப் பூங்கா அமைந்துள்ளது. 1917 முதல் 2015 வரை இந்த மலை அலுவல்முறையாக முன்னாள் குடியரசுத் தலைவரான வில்லியம் மக்கென்லி நினைவாக *மெக்கின்லி மலை* என்று அழைக்கப்பட்டு வந்தது; 2015இல் அலாசுக்கா மாநிலத்தின் வழிகாட்டுதலில் ஐக்கிய அமெரிக்க அரசு இதன் பெயரை உள்ளூர் கோயுகொன் மொழி பெயரான டெனாலிக்கு மாற்றியுள்ளது. இந்த மலையின் உயரம் கடல்மட்டத்திலிருந்து ஆக உள்ளது. எவரெசுட்டு சிகரத்திற்கும் அக்கோன்காகுவாவிற்கும் அடுத்து மூன்றாவது மிக உயர்ந்த சிகரத்தைக் கொண்டுள்ளது.
# முதுகுநாண்



**முதுகுநாண்** என்பது கரு நிலையில் எல்லா முதுகுநாணி விலங்குகளிலும் காணப்படும் வளையக்கூடிய தண்டு அல்லது உருளையான குச்சி போன்ற உடல் அமைப்பு. இம் முதுகுநாண் உடலின் அச்சு போன்று, தலை போன்ற பகுதியில் இருந்து வால் போன்ற பகுதிவரை வரை நீண்டிருக்கும். இம் முதுகுநாண், கரு உருவாகும் முதல்நிலைகளில் தோன்றும் மேசோடெர்ம் (mesoderm) எனப்படும் கருநிலைப் படலமாகிய அமைப்பில் இருந்து பெறும் செல்களால் (கண்ணறைகளால்) உருவாகின்றது. உடலமைப்பு எளிமையான முதுகெலும்பி விலங்குகளில் இந்த முதுகுநாண் வாழ்நாள் முழுவதும் அவற்றின் உடல் அச்சாக நிலைத்து இருக்கும். உயர்நிலை முதுகெலும்பிகளில், இந்த முதுகுநாண் மறைந்து, முதுகெலும்பாக மாற்றப்படும். முதுகுநாண், நரம்புக் குழாய்க்கு (neural tube) கீழே (அடிப்புறம்) அமைந்திருக்கும்.  

இந்த முதுகுநாண், முதுகெலும்பு போன்ற உடல் அச்சாகத் தோன்றிய முதல் வடிவம் எனக் கொள்ளலாம். முதுகெலும்பு இல்லாத முதுகுநாணி விலங்குகளில், உடலுக்கு உறுதி தரும் அமைப்பாக இது உள்ளது. முதுகெலும்புள்ள விலங்குகளிலும், கரு வளர்ச்சியுறும் முதல்நிலைகளில் இந்த முதுகுநாண் உள்ளது.
# எட்வேர்ட் வைட்



**எட்வர்ட் ஹிகின்ஸ் வைட்** (*Edward Higgins White, II*; நவம்பர் 14, 1930&nbsp;&ndash; ஜனவரி 27, 1967) அமெரிக்க வான்படையின் பணியாளரும் நாசா விண்வெளி வீரரும் ஆவார். ஜூன் 3 1965 ஆம் ஆண்டில் விண்வெளியில் நடந்த முதலாவது அமெரிக்கர் ஆனார். அப்பல்லோ 1 திட்டத்தில் இணைந்து பயிற்சி பெறும் போது கொல்லப்பட்டார்.  

## விண்வெளிப் பயணம்

எட்வேர்ட் வைட் 1962 இல் நாசாவினால் இரண்டாவது கட்ட விண்வெளிப் பயிற்சிக்காகத் தெரிவு செய்யப்பட்டார். ஜெமினி திட்டத்தில் இணைந்து ஜெமினி 4 விண்கலத்தைத் தனியே செலுத்தி ஜூன் 3, 1965 இல் 21 நிபமிடங்கள் விண்ணில் நடந்து சாதனை படைத்தார். இவர் பின்னர் ஜெமினி 7 விண்கலத்துக்கான பக்கபல (backup) விமானியாக இருந்தார். அப்பல்லோ திட்டத்தில் இணைந்து பணியாற்றினார்.  

## மறைவு

புளோரிடாவில் கென்னடி விண்வெளி மையத்தில் அப்பல்லோ 1 விண்கலப் பயணத்துக்கான பயிற்சியின் போது ஏற்பட்ட தீ விபத்தில் தனது சகாக்களான வேர்ஜில் கிறிசம், ரொஜர் சஃபி ஆகியோருடன் சேர்த்து கொல்லப்பட்டார்.
# பெண்கள் இடஒதுக்கீடு வரைவுச் சட்டம்

**பெண்கள் இடஒதுக்கீடு வரைவுச் சட்டம்** என்பது இந்தியக் குடியரசில் தற்போது கிடப்பில் உள்ள ஒரு வரைவுச் சட்டம். இந்திய அரசியலமைப்பின் 108வது சட்ட திருத்தமாக இது கொண்டுவரப்பட்டது. இந்திய நாடாளுமன்றத்தின் மேலவையான மாநிலங்களவையில் இது மார்ச் 2010ல் நிறைவேற்றப்பட்டது. ஆனால் கீழவையான மக்களவையால் இன்னும் ஏற்றுக்கொள்ளப்படவில்லை.  

இச்சட்டம் இந்திய மக்களவையிலும், மாநில சட்டமன்றங்களிலும் பெண்களுக்கு 33 விழுக்காடு இடஒதுக்கீடு வழங்கிட வழிவகை செய்கிறது. இச்சட்டத்தின் படி பெண்களுக்கென ஒதுக்கப்படும் தொகுதிகள் மூன்று பொதுத்தேர்தல்களுக்கு ஒருமுறை குலுக்கல் முறையில் தேர்ந்தெடுக்கப்படும். உள்ளாட்சி அமைப்புகளில் இத்தகு 33 % ஒதுக்கீடு முன்னரே நடைமுறையில் உள்ளது. சட்டமியற்றும் மன்றங்களின் குறைவாக இருக்கும் பெண்களின் சதவிகிதத்தை இச்சட்டம் உயர்த்துமென இதன் ஆதரவாளர்கள் கருதுகிறார்கள். இதன் எதிர்ப்பாளர்கள் இதனால் மேட்டுக்குடி மற்றும் உயர்சாதிப் பெண்கள் மட்டுமே பயன்பெறுவர் என எதிர்க்கிறார்கள். இதனால் இவ்வொதுக்கீட்டீல் சாதிவாரியாக உள் ஒதுக்கீடு செய்யப்பட வேண்டுமென்றும் கருதுகிறார்கள்.
# பொற்கோயில்


**ஹர்மந்திர் சாஹிப்** (*Harmandir Sahib*, பஞ்சாபி: ਹਰਿਮੰਦਰ ਸਾਹਿਬ) அல்லது *தர்பார் சாஹிப்* (பஞ்சாபி: ਦਰਬਾਰ ਸਾਹਿਬ ), இந்தியாவின் பஞ்சாப் மாநிலத்தின், அமிர்தசரஸ் நகரத்தில் அமைந்துள்ள குருத்துவார் ஆகும். இதனை பொதுவாக **பொற்கோயில்** (*Golden Temple*) என அழைப்பர். சீக்கிய மக்களின் ஒரு முக்கிய கலாச்சார மையமாகும். சீக்கியர்களின் மிகப் பழமையான குருத்துவார் (கோயில்) ஆகும். சீக்கியர்களின் நான்காம் குருவான குரு ராம் தாஸ் என்பவரால் அமைக்கப்பட்ட இக்கோயில் இந்தியாவில் அம்ரித்சர் நகரில் அமைந்துள்ளது. 1604 ஆம் ஆண்டில், குரு அர்ஜுன் சீக்கிய புனித நூலான குரு கிரந்த் சாகிப் எனும் ஆதி கிரந்தத்தை முடித்து இந்த குருத்வாராவில் அதை நிறுவினார்.  

ஹர்மந்திர் சாஹிப் சீக்கியர்களின் புனித தலமாகும். சீக்கியர்களின் புனித நூலான குரு கிரந்த் சாகிப், இங்கு வைக்கப்பட்டுள்ளது .  
இந்த புனித கோயில், ஜாதி மத பேதமின்றி அணைத்து மக்களும் வந்து வழிபட வேண்டுமென்று அமைக்கப்பட்டதாகும்.  

ஹர்மந்திர் சாஹிப்ற்குள் நுழைய நான்கு கதவுகள் உள்ளன. இது அனைத்து மக்கள் மற்றும் சமயங்களின் மீதான சீக்கியர்களின் வெளிப்படைத்தன்மையை பறைசாற்றும் சின்னமாக உள்ளது.இன்றைய நிலையில் உள்ள குருத்வாரா, ஜஸ்ஸா சிங் அலுவாலியாவினால் மற்ற சீக்கிய படையணி உதவியுடன் 1764 இல் மீண்டும் கட்டப்பட்டது. பத்தொன்பதாம் நூற்றாண்டில், மகாராஜா ரஞ்சித் சிங், வெளி தாக்குதலில் இருந்து பஞ்சாப் பகுதியியை பாதுகாத்து குருத்வாராவின் மேல் மாடிகளை தங்கத்தினால் மூடினார். இதுவே அதன் தனித்துவமான தோற்றதிற்கும் அதன் ஆங்கில பெயருக்கும் (Golden Temple) காரணமாகிறது. 100,000 க்கும் மேற்பட்ட மக்கள் தினமும் இங்கு வழிபாடு செய்கின்றனர்.  

## வரலாறு
ஹர்மந்திர் சாஹிப் என்றால் கடவுள் கோயில் என்று பொருள். பொ.ஊ. 1577 யில் சீக்கியர்களின் நான்காவது குருவான குரு ராம் தாஸ், ஒரு குளத்தை தோண்டினார். பின்னர் அது அமிர்தசரஸ் ("அழியா தேன் குளம்" என்று பொருள்) என அழைக்கப்படுகிறது. அதை சுற்றி வளர்ந்த நகரத்திற்கும் அதே பெயர் கொடுக்கப்பட்டது. பிற்காலத்தில், ஸ்ரீ ஹர்மந்திர் சாஹிப் ("கடவுளின் இல்லம்" என்று பொருள்), இந்த தொட்டியின் நடுவில் கட்டப்பட்டது. மேலும் இது சீக்கியர்களின் உச்ச மையமாக ஆனது. அதன் கருவறையில் சீக்கிய குருக்கள் மற்றும் சீக்கிய தத்துவங்களை பின்பற்றிய மற்ற ஞானிகள், எ.கா., பாபா ஃபரித், மற்றும் கபீர் ஆகியோரின் பாடல்களை உள்ளடக்கிய தொகுப்பான ஆதி கிரந்த்தம் உள்ளது. ஆதி கிரந்த்தின் தொகுப்பு சீக்கியர்களின் ஐந்தாவது குருவான, குரு அர்ஜன் மூலம் தொடங்கப்பட்டது.  

## ஹர்மந்திர் சாஹிப் கட்டுமானம்
1574 ல் முதலில் கட்டப்பட்ட குருத்வாரா தளம் ஒரு மெல்லிய காட்டில் ஒரு சிறிய ஏரியால் சூழப்பட்டிருந்தது. அருகாமையில் உள்ள கோயிந்தவால் என்ற பகுதிக்கு வந்த மொகலாய பேரரசர் அக்பர், மூன்றாவது சீக்கிய குரு, குரு அமர் தாஸின் வாழ்க்கை வழிமுறையால் ஈர்க்கப்பட்டு சாகிர்(நிலம் மற்றும் பல கிராமங்களின் வருவாய்) கொடுத்தார். குரு ராம் தாஸ் அந்த ஏரியை விரிவுபடுத்தி அதை சுற்றி ஒரு சிறிய குடியிருப்பு கட்டினார்.  

சில ஹர்மந்திர் சாஹிப் கட்டடக்கலை அம்சங்கள் சீக்கியர்களின் உலக கண்ணோட்டத்தை அடையாள படுத்துவதை நோக்கமாக கொண்டிருந்தது.பொதுவாக குருத்வாரா உயர் நிலப்பகுதியில் கட்டப்படும். ஆனால் இந்த தங்கக்கோயிலோ அதை சுற்றியுள்ள நிலப்பகுதியை விட குறைந்த உயரத்தில் கட்டப்பட்டது. பக்தர்கள் அதனுள் நுழைய கீழே படிகள் இறங்கி போக வேண்டும். இத்தாக்குதலில் 12 பேர் காயமுற்றனர்.  
## இதனையும் காண்க
- குரு கிரந்த் சாகிப்
- குருத்துவார்
- சீக்கியக் குருக்கள்
# தமிழ்நாட்டு சீர்திருத்தங்கள்

தமிழ்நாடு பிரித்தானிய ஆட்சிக்கு உட்பட்டிருந்த போது சமூக, பொருளாதார, அரசியல் நோக்கில் அது மிகவும் பிற்படுத்தப்பட்ட ஒரு ஆட்சிப்பகுதியாக இருந்தது. சாதி அமைப்பின் படி அனேக தமிழர்கள் சூத்திரர்களாக கருதப்பட்டார்கள். பெண்கள் தமது உரிமைகளை நிலை நிறுத்த முடியாமல் கல்வி, வேலை வாய்ப்புக்கள் இன்றி அடக்கப்பட்டு இருந்தார்கள். சமூகத்தின் மீது மூடநம்பிக்கைகளும் சமயமும் இறுகிய பிடியைக் கொண்டிருந்தது. கல்வியை சிறுபான்மையினர் மட்டுமே பெற்றிருந்தனர். பெரும்பானமையானோர் கிராமத்தில் வேளாண்மையே பிரதானமாக நம்பி இருந்தார்கள். இந்தியாவின் அரசியல் மையம் வட நாட்டிலிலேயே இருந்தது. பாரதியின் பாட்டுக்களில் இத்தகைய நிலைகளில் பலவற்றை அவன் விபரித்து பாடியிருக்கிறான். இத்தகைய சூழலில்தான் **தமிழில்நாட்டில் சீர்திருத்தங்கள்** பல தலைவர்களால் முன்னெடுக்கப்பட்டது. இதக் கட்டுரை தமிழ்நாட்டில் மேற்கொள்ளப்பட்ட, தொடர்ந்து முன்னெடுக்கப்படும் சீர்திருத்தங்களை விபரித்து மதிப்பிடும்.  

## இட ஒதுக்கீடு
தமிழ்நாட்டில் 80% மேற்பட்டோர் உயர்சாதி அல்லாதோர். சமூகத்தின் அதிகார சட்ட பொருளாதார சமய அலகுகளை கட்டுப்படுத்திய உயர்சாதியினர் பெரும்பான்மையினரின் முன்னேற்றத்தையும் கட்டுப்படுத்தினர். கல்வி, அரசு, வணிகச் சூழல் ஆகிய கட்டமைப்புகள் இத்தகைய நிலையையே பேணின. இதை உடைக்க அரசிலும், கல்வியிலும் இட ஒதுக்கீடு அவசியம் என உணரப்பட்டது. இந்த அடிப்படையில் 50% மேற்பட்ட இடங்கள் தமிழ்நாட்டில் ஒதிக்கீடு செய்யப்பட்டன.  

## நிலச்சீர்திருத்தம்
*முதன்மைக் கட்டுரை: தமிழ்நாட்டில் நிலச்சீர்திருத்தம்*  

தமிழ்நாட்டில் அதிகாரம் வர்க்கத்தில் ஒரு பிரிவிர் நிலக்கிழார்களே. இவர்கள் பெரும்பான்மை நிலத்தை உரிமையாக்கி, பெரும்பான்மை தொழிலாளர்களை, சில வேளைகளில் கொத்தடிமையாகவும் வைத்து தமது செல்வாக்கை நிலை நிறுத்தி வந்தனர். நிலத்தில் உழைக்கு விவசாயி பெரும் நிலம் அற்றே இருந்தார். இதை நிவர்த்தி செய்ய நிலச்சீர்திருத்தம் கொண்டுவரப்பட்டது.  

## அனைவருக்கும் இலவசக் கல்வி
கல்வியே சமூக பொருளாதார மேம்பாட்டை உந்தும் கருவி. சமூக ஏற்றதாழ்வை கட்டுபடுத்தக்க வல்ல கருவி. சாதித் தொழில்களை விடுத்து புதுத் தொழில்களை மேற்கொள்ளவும் கல்வி அவசியம். கல்வியின் அவசியம் தமிழ்நாட்டினாரால் நன்கு உணரப்பட்டது. எனினும் நடைமுறைப்படுத்தல் தாமதமாகவே இருந்தது. ஏழ்மை ஒரு பெரும் தடையாக இருந்தது. பசியே மாணவர்கள் பாடசாலைக்கு வாராததற்கு ஒரு முக்கிய காரணம் என காமராஜர் கண்டறிந்தார். பள்ளியில் மதிய உணவை வழங்கி மாணவர்கள் பள்ளிக்கு வருவதை ஊக்குவித்தார்.  

## பெண்கள் உரிமைகள்

## தொழில்மயமாக்கம்

## இவற்றையும் பாக்க
- குழந்தைத் தொழிலாளர்
- தமிழ்நாட்டின் ஏழ்மை நிலை
- தமிழ்ச் சமூகத்தில் கொத்தடிமைகள்
- தமிழ்நாட்டில் பெண் சிசுக் கொலை
- பெண்களுக்கான 33% ஒதுக்கீடு
- தென் இந்திய மாநிலங்களின் மனித முன்னேற்ற ஒப்பீடு
# சிரஞ்சீவி (நடிகர்)

**  

**கொன்னிதெல சிரஞ்சீவி** (தெலுங்கு: చిరంజీవి)) (பிறப்பு:1955 ஆகஸ்ட்டு 22) **கொன்னிதெல சிவ சங்கரா வர பிரசாத்** என்ற இயற்பெயரைக் கொண்ட இவர் தெலுங்கு திரைப்பட நடிகர் மற்றும் அரசியல்வாதி ஆவார். 2006 ஆம் ஆண்டு இந்திய அரசால் வழங்கப்படும் இரண்டாம் நிலை விருதான பத்ம பூஷண் விருதைப் பெற்றார். 7 முறை பிலிம்பேர் விருதைப் பெற்ற ஒரே தெலுங்குத் திரைப்பட நடிகர் ஆவார். இவர் ஆகத்து 10, 2008 ஆம் ஆண்டு அரசியல் கட்சி அலுவலகத்தை தொடங்கியுள்ளார். பின்னர் ஆகத்து 17, 2008 அன்று இக்கட்சியின் பெயர் பிரஜா ராஜ்யம் கட்சி என்று அறிவித்துள்ளார்.  
2009ம் ஆண்டு நடந்த சட்டமன்றத் தேர்தலில் பலேகொல், திருப்பதி ஆகிய இரு தொகுதிகளில் போட்டியிட்டதில் திருப்பதியில் மட்டும் வெற்றிபெற்றார். ஆகத்து 20, 2011 அன்று இராஜீவ் காந்தி பிறந்தநாளில், புதுடில்லியில் ராகுல் காந்தி முன்னிலையில் காங்கிரசு கட்சியில் இணைந்தார்.
# உணர்வொலிக் கிளவி

**உணர்வொலிக் கிளவி** (*Ideophone*) என்பது ஓர் உணர்வை வெளிப்படுத்த மாந்தர்கள் கூறும் சொற்கள். நாற்றம், வண்ணம், ஓசை, நகர்வு, தொடுவுணர்வு, சுவை போன்ற ஏதாவது ஒன்றைப் பற்றிய அழுத்தமானதாகவும், அதன் இயல்புக்கு நெருக்கமாகனதாகவும் ஏற்படும் உணர்வை விளிக்கப் பயன்படும் சொல்லைக் குறிக்கும். இது ஏறத்தாழ எல்லா மொழிகளிலுமே அறியப்பட்டதானாலும் அதன் இயல்பும் பயன்படும் அளவும் மொழிக்கு மொழி மாறுபடுவன. இதனால் இவற்றை எழுவாய் பயனிலை போன்று மொழிகளூடே ஒரு பொதுவான இலக்கணக் கூறாகக் கொள்ளக்கூடாது என சில மொழியியலாளர்கள் கருதுகின்றனர். தமிழ் உட்பட பல மொழிகளில் இவை இரட்டைக் கிளவிகளாகவும் இருக்கின்றன.  

## தமிழில் உணர்வொலிக்கிளவிகள்
தமிழில் குறிப்படத்தக்க அளவு மிகுதியான எண்ணிக்கையில் இவை மலிந்துள்ளன. ஒரு பொருள் அல்லது நிகழ்வு எப்படி "ஒலிக்கிறது" அல்லது எப்படி உணரப்படுகின்றது அல்லது என்ன "சொல்கிறது" என்பதைக் குறிக்கும் விதமாக, "என்று" என்ற சொல் பின்னே இட்டுப் பயன்படுகிறது. இதன் வழியாக ஒரு வினையின் பண்பை விளக்கும் உரிச்சொல்லாகிறது.  

### எடுத்துக்காட்டுக்கள்
1. பாம்பு *சர சர* என்று ஊர்ந்து சென்றது.
1. மலர்விழி *மள மள* என்று ஏறினாள்.
1. அவன் நெஞ்சம் *பட பட* என்று அடித்துக் கொண்டது.
1. வளவன் தனது குழந்தையின் கன்னத்தில் *நச்சென்று* முத்தமிட்டான்.
1. கதிரவன் "தகதக" வென எழுகின்றான் (என என்பது *என்று* என்பது போல)
1. திருட்டுத்தனத்தைக் கையும் களவுமாக பிடித்தவுடன் அவன் "திருதிரு" என விழித்தான்.

## பிற மொழிகளில் உணர்வொலிக்கிளவிகள்
# படிமம்:Delta logo.svg

## சுருக்கம்
from english wikipedia  

Non-free / fair use media rationale for Delta Air Lines  
Description  

Delta Air Lines logo  
Source  

Delta.com  
Article  

Delta Air Lines  
Portion used  

logo  
Low resolution?  

Yes  
Purpose of use  

for fair use on Delta Air Lines  

1. This image is a low-resolution image of the logo of an airline.  
2. This image does not limit the copyright holder's ability to profit from the original source, nor will it dilute the importance or recognition of the logo in connection with its organization.  
3. This image enhances the article in which it's displayed, as it provides an immediate relevance to the reader more capably than the textual description alone.  
4. Use of the logo visually identifies the company and its products in a manner that mere prose cannot, and meets all criteria in WP:NFCC.  

Replaceable?  

Not replaceable; logos are always presumed non-free per WP:LOGO.  
## அனுமதி:
# இடைமாநில நெடுஞ்சாலை முறை


நகரில் 105 நெடுஞ்சாலைக்கும் 110 நெடுஞ்சாலைக்கும் நடுவில் இடைமாற்றுச்சந்தி]]  

ஐக்கிய அமெரிக்காவின் **டுவைட் டி. ஐசனாவர்** **இடைமாநில நெடுஞ்சாலை முறை** (Interstate Highway System) அமெரிக்காவின் தேசிய நெடுஞ்சாலை முறையிலுள்ள ஒரு துணையமைப்பாகும். மொத்தமாக இம்முறையில் 75,376 கி.மீ. அளவு நெடுஞ்சாலைகள் உள்ளன; இது உலகில் மிகப்பெரிய நெடுஞ்சாலை முறையும் உலக வரலாற்றில் மிகப்பெரிய பொதுப்பணித் திட்டமும் ஆகும். அமெரிக்காவின் பல முக்கியமான நகரங்களிலும் ஒரு இடைமாநில நெடுஞ்சாலையாக இருக்கும்.  

இச்சாலைகளின் சந்திகளில் போக்குவரத்து ஒலிகள் கிடையாது; பல சந்திகளில் வாகனங்கள் மேம்பாலங்களை பயன்படுத்தி இடைமாற்றுச்சந்திகளால் வேறெந்த நெடுஞ்சாலைக்கு செல்லவும். பொதுவாக இச்சாலைகளின் விரைவு எல்லைகள் பெரிய நகரங்களில் கிட்டத்தட்ட 100 கி.மீ./மணித்தியாலம் ஆகும்; கிராமப் பகுதிகளில் சில இடத்தில் 130 கி.மீ./மணித்தியாலத்துக்கு மேலும் இருக்கும்.
# டுவைட் டி. ஐசனாவர்



**டுவைட் டேவிட் ஐசனாவர்** (*Dwight David Eisenhower*; அக்டோபர் 14, 1890 - மார்ச் 28, 1969) 1953 முதல் 1961 வரை ஐக்கிய அமெரிக்காவின் 34ஆவது குடியரசுத் தலைவராக இருந்தார். இரண்டாம் உலகப் போரில் நட்பு அணி இராணுவத்தின் சிறந்த தலைவர் ஆவார். தலைவராக இருக்கும்பொழுது இவர் கொரியப் போரை நிறுத்தினார். இடைமாநில நெடுஞ்சாலை முறையும் அமெரிக்காவின் விண்வெளி திட்டமும் இவராலேயே தொடங்கப்பட்டன.
# 1707



**1707** (MDCCVII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது புதன்கிழமையில் ஆரம்பமானது.  

## நிகழ்வுகள்
- ஜனவரி 1 - ஐந்தாம் ஜோன் போர்த்துக்கல்லின் மன்னனாக முடி சூடினான்.
- ஜனவரி 16 - ஸ்கொட்லாந்து மற்றும் இங்கிலாந்து பேரரசுகளை இணைக்க ஸ்கொட்லாந்து நாடாளுமன்றம் ஒப்புதல் அளித்தது.
- ஜனவரி 9 - ஸ்கொட்லாந்து மற்றும் இங்கிலாந்து பேரரசுகளை இணைக்க இங்கிலாந்து நாடாளுமன்றம் ஒப்புதல் அளித்தது.
- மே 1 - ஸ்கொட்லாந்து மற்றும் இங்கிலாந்து நாடாளுமறங்கள் இணைக்கப்பட்டன.
- ஜூன் 4 - ஒல்லாந்தர் யாழ்ப்பாணத்தில் தேசவழமைச் சட்டத்தை அறிமுகப்படுத்தினர்..
- அக்டோபர் 22 - நான்கு பிரித்தானிய கடற்படைக் கப்பல்கள் சிலி தீவுகளில் மூழ்கியதில் ஆயிரக்கணக்கான மாலுமிகள் கொல்லப்பட்டனர்.
- அக்டோபர் 23 - பெரிய பிரித்தானியாவின் முதலாவது நாடாளுமன்ற அமர்வுகள் ஆரம்பமாயின.
- டிசம்பர் 16 - ஜப்பானின் பூஜி மலையின் கடைசி வெடிப்பு நிகழ்ந்தது.
- லாவோ முடிவுக்கு வந்தது.
- நாயக்கர் கண்டிப் பேரரசைக் கைப்பற்றினர்.

## பிறப்புகள்
- ஏப்ரல் 15 - லியோனார்டு ஆய்லர், அறிவியல் அறிஞர் (இ. 1783)
- மே 23 - கரோலஸ் லின்னேயஸ், சுவீடன் அறிவியலாளர் (இ. 1778)

## இறப்புகள்
- மார்ச் 3 - அவுரங்கசீப், முகலாயப் பேரரசன் (பி. 1618)
- இரண்டாம் விமலதர்மசூரியன், கண்டிப் பேரரசன்
# திருக்கண்டீஸ்வரம்

**திருக்கண்டீஸ்வரம்** கடலூர் மாவட்டத்திலுள்ள பண்ருட்டி தாலுகாவைச் சேர்ந்த ஒரு ஊராகும். இது நல்ல நிலவளமும் நீர்வளமும் பொருந்தியது. இவ்வூர் மக்களில் பெரும்பாலானவர்கள் வேளாண்மையிலும், கால்நடை வளர்ப்பிலும் ஈடுபட்டுள்ளார்கள். நெல்லும், கரும்பும் இங்கே விளைவிக்கப்படும் முக்கிய பயிர்களாகும்.  

இவ்வூர் நெல்லிக்குப்பம் நகர நிர்வாகத்தின்கீழ் உள்ளது. இதனால், பாதுகாப்பான குடிநீர் வசதி, சுகாதார வசதி, சாலை வசதிகள், சாலை விளக்குகள், கல்வி வசதிகள், மாசுக் கட்டுப்பாட்டு நடவடிக்கைகள் என்பன தொடர்பில் முன்னேற்றம் ஏற்பட்டுள்ளது.
# ஈதர்நெட் குறஸோவ கேபிள்


குறஸோவ அடப்டர்]]  
**ஈதர்நெட் குறஸோவ கேபிள்** இரண்டு கணினிகளை நெட்வேர்க் சுவிச், ஹப். ரவுட்டர் போன்ற உபகரணங்களின் துணையின்றி நேரடியாக இணைக்கப்பயன்படுகின்றது. எடுத்துக்காட்டாக இரண்டு கணினிகளை நெட்வேர்க் காட் எனப் பொதுவாக அழைக்கப்படும் வலையமைப்பு அட்டைகளூடாக நேரடியாக இணைப்பை ஏற்படுத்த இயலும். இவை இரண்டு கணினிகள் இருக்கும் இடத்தில் இலாபகரமானது என்பதாலும் இடத்தைப் பிடித்துக் கொள்ளாது என்பதாலும் பெரிதும் விரும்பப்படுகின்றது.  

## மேலோட்டம்
10BASE-T மற்றும் 100BASE-TX ஆகிய இரண்டு ஈதர்நெட் நியமங்களும் ஒரு சோடி வயரை மாத்திரம் ஒருபக்கத்தில் இருந்தான தகவல் பரிமாற்றத்திற்குப் பாவிக்கின்றன (ஆகவே மொத்தமாக இருக்கும் 4 சோடிவயர்களில் அல்லது 8 வயர்களில் இரண்டு சோடிவயர்கள் அல்லது 4 வயர்கள் மாத்திரமே பாவனையில் இருக்கும்).  

## நொடிக்கு 100 மெகாபிட்ஸ் வேகமான வலையமைப்பிற்காக குறஸோவ கேபிள் பின்கள்
**இரண்டு சோடிகள் குறுக்காவும் எஞ்சிய இரண்டி சோடிகள் நேராகவும் இணைக்கப்பட்டுள்ளன**

| 1 | 3 | 2 | வெள்ளை/பச்சை கோடுகள் | வெள்ளை/ஆரஞ்சுக் கோடுகள் |  |
| --- | --- | --- | --- | --- | --- |
| 2 | 3 | 2 | முழு பச்சை | முழு ஆரஞ்சு |  |
| 3 | 2 | 3 | வெள்ளை/ஆரஞ்சுக் கோடுகள் | வெள்ளை/பச்சைக் கோடுகள் |  |
| 4 | 1 | 1 | முழு நீலம் | முழு நீலம் |  |
| 5 | 1 | 1 | வெள்ளை/நீலம் கோடுகள் | வெள்ளை/நீலம் கோடுகள் |  |
| 6 | 2 | 3 | முழு ஆரஞ்சு | முழுப் பச்சை |  |
| 7 | 4 | 4 | வெள்ளை/மண்ணிறக் கோடுகள் | வெள்ளை/மண்ணிறக் கோடுகள் |  |
| 8 | 4 | 4 | முழு மண்ணிறம் | முழு மண்ணிறம் | } |

## குறஸோவர் கேபிள் ஊடாக வலையமைப்பை உருவாக்குதல்
ஓரே சப்நெட் மாஸ்க் இல் உள்ள வலையமைப்பில் இதனூடக இணைப்பை ஏற்படுத்தலாம்.  

**ஓர் வலையமைப்பு எடுத்துக் காட்டு ஒன்று**

| 1 ஆவது கணினி | 2 ஆவது கணினி |
| --- | --- |
# வார்ப்புரு:Infobox Computer Hardware Cpu


This template is for CPUs. For generic hardware components, see Template:Infobox Computer Hardware Generic.  

## Empty syntax
<pre>  

</pre>  

## Usage
<pre>  

</pre>  
All fields, except 'name' are optional  

manuf, core, sock, pack, arch, and microarch are AutoLinks, so you can use plain text or a link for them.  

The numbered attributes mean that there is allowance for multiples.  

See the talk page for some examples which show the full usage of this infobox in a few combinations.  

</noinclude>
# செம்ப்ரோன்



**செம்ப்ரோன்** (தமிழக வழக்கு: **செம்ப்ரான்**) என்பது ஏஎம்டி (AMD) என்னும் கணினி நிறுவனம் உருவாக்கி விற்பனை செய்யும்* கணி மையச் செயலி* (அல்லது *பணிக்கரு*, CPU) ஒன்றின் வணிகப் பெயர். இப்பணிக்கரு (அல்லது கணி மையச்செயலி), பொதுவாக பலவகையான மேசைக்கணினிகளில் பயன்படுமாறு பொது அமைப்பு கொண்ட ஒன்று. இம் மையச்செயலி பல்வேறு புறக்கம்பி அமைப்புகளுடன் பல்வேறு தாய்ச்சுற்றட்டைகளில் உள்ள குழிகளில் பொருந்துமாறும் செய்து வெளியிடப்படுகின்றது. (தக்க புறக்கம்பி அமைப்புகளுடன் ஒரு மையச்செயலி குழிவான இடத்தில் பொருந்தி இருக்கும்படியான அமைப்புக்கு, சி.பி.யு *பெறுகடி* (சீபியூ சாக்கட்) அல்லது பணிக்கரு பெறுகடி என்று பெயர்).  

செம்ப்ரோன் ஏஎம்டி டியூரோன் மாற்றீடு செய்ததுடன் இண்டெல் செலிரோன் டீ (Celeron D) பணிக்கருவுடன் (புரோசரருடன்) போட்டியிடுகின்றது.  

செம்ப்ரான் என்னும் பெயர், இலத்தீன் மொழியில் எப்பொழுது, எந்நாளும் என்று பொருள் படும் செம்ப்பெர் *semper* என்னும் சொல்லில் இருந்து ஏஎம்டி (AMD) நிறுவனம் இச்சொல்லை உருவாக்கினார்கள்  
.  

## வரலாறும் வசதிகளும்
முதலில் வெளிவந்த செம்ப்ரோன் புரோசசர்கள் ஏஎம்டி அத்லோன் எக்ஸ்பி தறோபிறெட் கோர் ஐ அடிப்படையாகக் கொண்டு சாக்கட் A இடைமுகத்துடன் உருவாக்கப்பட்டது. இவை 166 மெகா ஹேட்ஸ் FSB, மற்றும் 256 கிலோபைட் Level 2 காஷ் நினைவகத்தையும் கொண்டுருந்தது. பின்னர் ஏஎம்டி 3000+ புரோசசரை பார்ர்டோன் கோர் ஐ அடிப்படையாகக் கொண்டு உருவாக்கியது. இதில் 512 கிலோபைட் நினைவகம் இருந்தது.  

இரண்டாம் தலைமுறை செம்ப்ரோன் சாக்கட் 754 அத்லோன் 64பிட் ஐப் பின்பற்றி உருவாக்கபப்ட்டதாகும். இதில் அதிவேக காஷ் நினைவகம் அத்லோன் 64பிட் ஐவிட க்குறைவானதாகும். முன்னைய மாதிரிகளில் 64பிட் ஆதரவு இருக்கவில்லை. எவ்வாறென்றாலும் அத்லோன் 64 போலவே இதிலும் பல வசதிகள் உண்டு. 2005 ஆம் ஆண்டின் அரைப்பாகத்தில் 64பிட் செம்ரோன் புரோசர்களை ஏஎம்டி அறிமுகம் செய்தது. சில ஊடகவியலாளர்கள் (ஏஎம்டி அல்லாத) புரோசர்களை செம்ப்ரோன் 64 என்றவாறும் அழைத்தனர்.  

2006ஆம் ஆம் ஆண்டில் சாக்கெட் ஏஎம்2 மற்றும் சாக்கட் எஸ்1 இற்கான புரோசர்கள் அறிமுகம் ஆனது.  
னான் இதை மேம்படுத்தி விரைவில் ஒரு கட்டுரை எழுதுவேன்  
silicon_solution@rediffmail.com
# சாங்கி விமான நிலையம்


**சிங்கப்பூர் சாங்கி சர்வதேச விமான நிலையம்** (ஆங்கிலம்: *Singapore Changi Airport*, மலாய்: *Lapangan Terbang Changi Singapura*, சீனம்: 新加坡樟宜机场, பின்யின்: Xīnjiāpō Zhāngyí Jīchǎng) சிங்கப்பூர் நாட்டின் முக்கியமான விமான நிலையம் ஆகும். 13 சதுக்க கி.மீ. பரப்பளவில் சிங்கப்பூர் வியாபாரப் பகுதியிலிருந்து 17.2 கி.மீ. வடக்கிழக்கில் அமைந்த இவ்விமான நிலையம் தென்கிழக்கு ஆசியாவின் முக்கியமான விமான நிலையங்களில் ஒன்றாகும். சிங்கப்பூர் ஏர்லைன்ஸ், கருடா இந்தோனேசியா, மற்றும் வேறு சில வானூர்தி தொண்டு நிறுவனங்கள் இவ்விமான நிலையத்தை அடித்தளமாக கொண்டு இயங்கும். இது 2009, 2010 மற்றும் 2011 ஆண்டுகளுக்கான சிறந்த விமான நிலையமாகத் தெரிவு செய்யப்பட்டுள்ளது.  

இந்த விமானநிலையத்தில் சுற்றுலா பயணிகளுக்காக மிகவும் ரம்யமான தண்ணீர் நீரூற்று மற்றும் முப்பரிமான திரை நீரூற்று போன்ற எண்ணற்ற அழகான இடங்கள் உள்ளன அவற்றை சுற்றி பார்க்க நிறைய சுற்றுலாப் பயணிகள் வருகை தருகின்றார்கள்
# தமிழ்ப் பெயர்

தமிழின் இலக்கண, ஒலிப்பியல், மரபு முறைகளுக்கு அமைய அமைந்த பெயர் **தமிழ்ப் பெயர்** ஆகும்.  

ஒரு நபரின் பெயர் அவரின் பின்புலத்தை எடுத்துக்காட்டுவதாக அமையும். ஒரு அடிமைக்கு அவரின் ஆண்டையே பெயர் வைக்கும் உரிமையைப் பெறுகிறான். அதனால் அடிமைப் பெயர்களை (Slave names) பல கறுப்பின மக்களும், காலனித்துவ அரசால் வேற்று நாடுகளுக்கு கொண்டு செல்லப்பட்ட தென்னிந்திய மக்களும் தாங்க வேணியதாகிற்று.  
அதே போல் அண்மைக்காலம் வரை தமிழ்ச் சூழலில் பல பெயர்கள் சாதியையும் சேர்த்துக் குறித்து நின்றன. பிள்ளை, ஐயர், படையாச்சி போன்ற பெயர் இணைப்புகள் சாதியைச் சுட்டுகின்றன.  

சமயத்தைக் குறித்தும் பெயர்கள் அமைவதுண்டு. குறிப்பாக தாழ்த்தப்பட்ட சாதியைச் சார்ந்த தமிழர்கள் கிறிஸ்தவ சமயத்துக்கு மாறிய பொழுது, தமது தாழ்வுநிலையை சுட்டி நிற்கும் சாதிப் பெயர்களை விடுத்து மேற்குநாட்டு பெயர்களை ஏற்றுக் கொண்டார்கள். சிலர் சாதியைச் சுட்டாத தமிழ் பெயர்களுடன் மேற்கு நாட்டு பெயரையும் இணைத்துக் கொண்டார்கள். தமிழ் இஸ்லாமியர்களும் தமது சமயத்தை சுட்டும் வண்ணமே பெரும்பாலும் பெயர்களைக் கொண்டிருக்கின்றார்கள்.  

பிற மக்களுடான தொடர்புகள் விரிவடையும் பொழுது ஒரு பெயர் வட்டம் வேற்று பெயர் வட்டத்தோடு கலப்பதும் மருபுவதும் வரலாற்று இயல்பு. சில வேளைகளில் இது ஆக்கிரமிப்பாலும் நிகழ்வதுண்டு. சில தனித்தமிழ் ஆர்வலர்கள் தமிழ் மக்களிடையே காணப்படும் சமஸ்கிரத அல்லது வட மொழிப் தோற்றப் பெயர்கள் இவ்வாறு ஆக்கிரமிப்பால் சேர்ந்த பெயர்களே என்று சுட்டி, தனித் தமிழ் பெயர்களை வைக்க ஊக்கப்படுத்துகின்றனர்.  

ஒரு பெயர் தமிழ் பெயரா இல்லையா என்று அறுதியாக சொல்ல முடியாது. இருப்பினும் வரலாற்று, மரபு, மொழிக் குறிப்புகளை வைத்து இவை தமிழ்ப் பெயர் இவை அன்று எனக் குத்து மதிப்பாகச் சொல்ல முடியும். எடுத்துக்காட்டாக யோன், யோர்டன், டேவிட் போன்றவை தமிழ் பெயர்களாக கருதப்பட வாய்ப்புக்கள் குறைவு.  

புகலிடத் தமிழர்களிடம் தமிழ்ப் பெயர்கள் நீண்டதாக இருப்பதாக கருத்து நிலவுகின்றது. விண்ணப்ப படிவங்களில் கொடுக்கப்பட்ட இடங்களுக்கு மேலாக தமிழ்ப் பெயர்கள் நீண்டு செல்வதுண்டு. இதனால் சுருக்கமான பெயர்களை இவர்கள் விரும்புகின்றார்கள். இவ்வாறான தமிழ்ப் பெயர்கள் அரிது என்ற தவறான கருத்தும் புகலிட மக்களிடம் இருக்கின்றது.  

## பட்டியல்
- ஆண் தமிழ்ப் பெயர்கள்
- பெண் தமிழ்ப் பெயர்கள்

## தமிழ்ப் திரைப்படங்களுக்கு தமிழ்ப் பெயர்
2007ம் ஆண்டு முதல் தமிழ்நாட்டில் வெளியாகும் தமிழ்த் திரைப்படங்களுக்கு தமிழில் பெயரிட்டால் வரிவிலக்கு அளிக்கப்பட்டது. 2011 ஆம் ஆண்டில் பொறுப்பேற்ற அதிமுக அரசு தமிழிலேயே பெயர் சூட்டப்படும் திரைப்படங்களுக்கு கேளிக்கை வரியிலிருந்து விலக்களித்தலுக்கான அடிப்படைத் தகுதிகளை தமிழக அரசு மாற்றியமைத்தது. திரைப்படத்தில் வன்முறை, ஆபாசம் அதிகம் இருந்தாலும் வரிவிலக்கு கிடைக்காது என்பன உள்ளிட்ட 4 புதிய நிபந்தனைகளை விதித்து தமிழக அரசு ஆணை பிறப்பித்துள்ளது.  

## தமிழில் நிறுவன பெயர்ப் பலகைகள்
*முதன்மைக் கட்டுரைகள்: வணிக நிலையங்களின் தமிழ்ப்பெயர் பட்டியல்*
# பேரங்காடி

|]]  
பல்வேறு பொருட்களையும் சேவைகளையும் ஒரு பெரிய இடத்தில் விற்பனை செய்யும் இடம் **பேரங்காடி** ஆகும். உடை, உணவு, மருந்து, தளபாடங்கள், இலத்திரனிய கருவிகள் என பல தரப்பட்ட பொருட்களையும் சேவைகளையும் இங்கு பெறலாம்.  

பொதுவாக, தமிழில் பெரும் கடைகள் உடபட பல்வேறு கடைகளை கொண்டிருக்கும் இடத்தையே பேரங்காடி என்பர். சில இடங்களில் பெரும் கடைகளை அல்லது மாளிகைக்கடைகளை குறிக்கவும் பேரங்காடி பயன்படுத்தப்படுவதுண்டு.  

பேரங்காடி 1920 பின்னர் அமெரிக்காவில் தோன்றியது.  

பேரங்காடி என்பது இந்திய கருத்து அல்ல. இன்றைய நாட்களில் அது தவிர்க்க முடியாத பொழுதுபோக்கு அம்சமாகவும், அன்றாட வாழ்வின் மதிப்புமிக்க அம்சமாகவும் மாறிவிட்டது.
# பொன். சிவகுமாரன்


**பொன்னுத்துரை சிவகுமாரன்** (26 ஆகத்து 1950 – 5 சூன் 1974) ஈழ விடுதலைப் போராட்ட வீரர்களில் ஒரு முன்னோடி ஆவார். யாழ்ப்பாணம், உரும்பிராயில் காவற்துறையினரின் சுற்றி வளைப்பில் நஞ்சருந்தி மரணமடைந்தார். ஈழப்போராட்ட வரலாற்றில் முதன் முதலில் நஞ்சு அருந்தி உயிர் நீத்தவர் இவரே.  

## வாழ்க்கைச் சுருக்கம்
உரும்பிராயில் 1950 ஆம் ஆண்டு ஓகஸ்ட் 26 ஆம் நாள் பொன்னுத்துரை, அன்னலட்சுமி ஆகியோருக்கு மூன்றாவது மகவாக சிவகுமாரன் பிறந்தார். யாழ்ப்பாணம் இந்துக் கல்லூரியில் உயர்கல்வி கற்றவர். அந்தக் காலகட்டத்தில்தான் இலங்கையில் கல்வித் தரப்படுத்துதல் அறிமுகப்படுத்தப்பட்டது.  

## மாணவர் பேரவையில் இணைவு
இத்தரப்படுத்தல் திட்டத்துக்கு எதிராகத் தொடங்கப்பட்ட தமிழ் மாணவர் பேரவையில் தன்னையும் முழுமையாக ஈடுபடுத்திக்கொண்டு சிவகுமாரன் செயற்பட்டார். 1970களின் தொடக்கத்தில் சிறிமாவோ பண்டாரநாயக்கா அமைச்சரவையில் இடம்பெற்றிருந்த சோமவீர சந்திரசிறீயின் வாகனத்துக்கு குண்டு வைத்தவர் சிவகுமாரன் என்று குற்றம்சாட்டப்பட்டு கைது செய்யப்பட்டார்.  

## தாக்குதல்கள்
1971 ஆம் ஆண்டு தொடக்கத்தில் யாழ்ப்பாண நகரத் தந்தையாகவும் அப்போது சிறிமா கட்சியின் அமைப்பாளராகவும் இருந்த அல்பிரட் துரையப்பாவுக்கு குறிவைத்து அவரது வாகனத்தில் குண்டு பொருத்தினார். குண்டுவெடித்து சிதறி வாகனத்தின் மேல்பக்கம் எல்லாம் பெருந்தொலைவுக்கு சென்று விழுந்தது. ஆனால் துரையப்பா வருவதற்கு முன்னரே குண்டு வெடித்துச் சிதறியது. இந்தத் தாக்குதலே ஈழ விடுதலைப் போராட்டத்தில் முதல் தாக்குதல் என்று கருதப்படுகிறது.  

அதன் பின்னர் துரையப்பாவின் வாகனத்துக்கு குண்டு வைத்த குற்றச்சாட்டின் கீழ் கைது செய்யப்பட்டு இரண்டு ஆண்டு காலம் சிறையிலே கழித்தார். சிறையிலிருந்து வெளியே வந்த பின்னர் மீண்டும் அவர் சில முயற்சிகளை மேற்கொண்டிருக்கிறார். தனியே தாக்குதல் முயற்சி என்பதுமட்டும் அல்ல. குறிக்கோளை வைத்துக் கொண்டு பல்வேறு நிகழ்வுகளில் ஈடுபடுத்திக்கொண்டார். இளைஞர் பேரவை அப்போது நடத்திய உண்ணாவிரதம் போன்றவற்றில் பங்கேற்று மதியுரைகளை வழங்கிச் செல்வார்.  

1973 இல் மாணவர் பேரவையின் பொறுப்பாளராக இருந்த சத்தியசீலன் போன்றவர்கள் கைதான காலகட்டம். அதற்கு முதலே சிவகுமாரன் கைதாகி, அனுராதபுரம் சிறையிலே அடைக்கப்பட்டு மல்லாகம் நீதிமன்றத்தில் வழக்குகளும் நடைபெற்றன.  

யாழ். தமிழாராய்ச்சி மாநாட்டு படுகொலைகளுக்குப் பின்னர், அப்படுகொலைக்கு உத்தரவிட்ட சந்திரசேகரவைக் கொல்ல வேண்டும் என்ற முடிவை எடுத்தவர் சிவகுமாரன். மாநாடு நடைபெற்ற 9 நாளும் தன்னை தொண்டராகப் பதிவு செய்து கொண்டு மாநாடு வெற்றிபெற வேண்டும் என்பதற்காக கடுமையாக உழைத்தவர். அந்த நிலையில் மாநாட்டுக்கு குழப்பம் விளைவித்த சந்திரசேகரவை அங்கேயே கொல்ல வேண்டும் என்று வெளிப்படையாகக் கூறியவர். அதனாலேயே சிவகுமாரன் தேடப்பட்டார். சந்திரசேகரவைக் கொல்வதற்காக சிவகுமாரன் மேற்கொண்ட முயற்சி சூழ்நிலைகளால் தோல்வியடைந்தது.  

## தற்கொலை
உரும்பிராய் நடராஜா என்பவர் விடுதலைக்குப் போராடிய இளைஞர்களைக் காட்டிக் கொடுத்துக் கொண்டிருந்தவர். அவர்மீது தாக்குதல் நடத்துவதற்கு சிவகுமாரன் தலைமை ஏற்றார். கோப்பாயில் காவல் துறையினர் சுற்றிவளைத்த போது அகப்பட்டுவிடக் கூடாது என்பதற்காக சயனைட் அருந்தி இறந்தார். ஈழப்போராட்ட வரலாற்றில் முதன் முதலில் சயனைட் அருந்தி தன்னுயிரை மாய்த்தவர் இவரே.  

சிவகுமாரனின் இறப்பு இளைஞர்களிடத்திலே ஒரு எழுச்சியை ஏற்படுத்தியது. சுடுகாட்டுக்குப் பெண்கள் முதன் முதலில் வந்த நிகழ்வாக அது அமைந்தது.  

## தமிழீழ மாணவர் எழுச்சி நாள்
ஜூன் 6 ஆம் நாள் சிவகுமாரன் நினைவாக தமிழீழ மாணவர் எழுச்சி நாள் கடைபிடிக்கப்பட்டு வருகிறது. சுற்றுச் சூழல் நாள் ஜூன் 5 ஆம் நாள் வருவதால் அதற்கடுத்த நாள் சிவகுமாரன் நினைவு நாளாக ஆக்கப்பட்டது.
# வார்ப்புரு:CPU socket

**}**

| Specifications |  |
| --- | --- |
| **வகை** | } |
| **Chip form factors** | } |
| **தொடுப்புகளின் எண்ணிக்கை (Contacts)** | } |
| **Bus Protocol** | } |
| **FSB** | } |
| **வோல்ட் வீச்சு** | } |
| **புரோசசர்கள்** | } |
| <hr>*This article is part of the CPU socket series* | }<noinclude> |
</noinclude>
# 2004 இந்தியப் பெருங்கடல் நிலநடுக்கத்தினால் தமிழீழத்தில் ஏற்பட்ட அழிவுகள்


இந்தியப் பெருங்கடலில் 2004 ஆம் ஆண்டு ஏற்பட்ட நிலநடுக்கத்தின் காரணமாக எழுந்த ஆழிப்பேரலையினால் தமிழீழப் பிரதேசங்களில் ஏற்பட்ட அழிவுகள் இப்பட்டியலில் தொகுக்கப்பட்டுள்ளது:  

| அம்பாறை | 13128 | 648 | 2643 | 31235 |
| --- | --- | --- | --- | --- |
| மட்டக்களப்பு | 2731 | 1166 | 1081 | 27963 |
| யாழ்ப்பாணம் | 849 | 656 | 1540 | 6824 |
| கிளிநொச்சி | 560 | 645 | 56 | 10651 |
| முல்லைத்தீவு | 1932 | 2590 | 1068 | 5484 |
| திருகோணமலை | 1079 | - | 337 | 28568 |
| வவுனியா | - | - | - | 111 |
| மொத்தம் | 20279 | 5705 | 6725 | 110836 |
# சாக்கட் 370



**சாக்கட் 370** (இலங்கை வழக்கு: சொக்கட் 370) இண்டல் பெண்டியம் !!! புரோசர், செலிரோன் சிலொட் 1 ரக புரோசர்களை மாற்றீடு செய்யும் வண்னம் உருவாக்கப்பட்டதாகும். இதில் 370 என்பது புரோசரை சாக்கட்டுடன் இணைப்பதில் உள்ள துவாரங்களின் எண்ணிக்கை ஆகும்.  

சாக்கட் 370 ஆரம்பத்தில் செலிரான் ரக புரோசர்களுக்கே உருவாக்கப்பட்டதாகும். எனினும் பின்னர் பெண்டியம் !!! ரகப் புரோசர்களைக் கொண்ட கணினிக்கும் பாவிக்கப்படது. அத்துடன் வயா சைரிக்ஸ் !!! பின்னர் வயா சீ3 எனப் பின்னர் பெயர் மாற்றப்பட்ட புரோசரும் இந்த சாக்கட்டையே பாவித்தன.  

இந்த சாக்கட் ஆனது இதற்குப் பின்னர் வந்த 423/478/775 மாற்றீடு செய்யப்பட்டது (பெண்டியம் 4 மற்றும் கோர் 2 புரோசர்களால்).
# சூப்பர் சாக்கட் 7



**சூப்பர் சாக்கட் 7** அல்லது **சூப்பர் 7** என்றழைக்கப்படும் சாக்கட் ஆனது சாக்கட் 7 இன் ஓர் விரிவாக்கம் ஆகும். இது ஆகக்கூடுதலாக நொடிக்கு 100 மெகாஹேட்ஸ் வேகத்திலான FSB ஐ உடையது. சூப்பர் சாக்கட் 7 ஆனது ஏஎம்டி கே6-2 மற்றும் கே6-iii புரோசர்கள் மற்றும் சைரிக்ஸ் எம்-ii புரோசர்களை ஆதரிக்கின்றது. இது சாக்கட் 7 உடன் பின்னோக்கிய ஒத்திசைவு உடையது. அதாவது சாக்கட் 7 இல் பாவிக்கக்கூடிய புரோசரை சூப்பர் சாக்கட் 7 உம் ஆதரிக்கும் எனினும் சூப்பர் சாக்கட் 7 ஐ ஆதரிக்கும் புரோசர்கள் சாக்கட் 7 ஐ ஆதரிக்கும் என்றாகாது.  

ஏஎம்டி இண்டெல்லின் சாக்டினையே இதற்கு முன்னர் பாவித்தாலும் சட்டரீதியாக இதுவே ஏஎம்டி பாவித்த இறுதி இண்டெலுடன் ஒத்திசைவான சாக்கட் ஆகும். FSB இன் வேகத்தை நொடிக்கு 66 மெகாஹேட்ஸ் இல் இருந்து நொடிக்கு 100 மெகாஹேட்ஸ் வேகமாக அதிகரித்ததால் ஏஎம்டிக்கு அனுகூலங்கள் ஏற்பட்டது.  

இந்த சாக்கட்டானது வியாபார ரீதியில் மலிவானது என்றாலும் இதை நடைமுறைப்படுத்த முயன்ற வயா சிஸ் போன்றவற்றின் தரம் மிகவும் குறைவாகவே இருந்தது. எனினும் வயா பின்னர் கே6-iii பெண்டியம் !!! புரோசர்களுக்கான மதர்போட்டில் தரத்தை உறுதிப்படுத்திக் கொண்டது. ஏஎம்டி புரோசர்கள் ஒத்திசைவற்ற புரோசர்களை வியாபார ரீதியாக விற்பாதக் குற்றசாட்டுக்கள் பரவியதால் அத்லோன் புரோசர்களுக்கு தரநிர்ணய நிகழ்ச்சித் திட்டங்களை நடைமுறைப்படுத்தினர்.
# உள்ளியம் (மெய்யியல்)


**இருப்பாய்வியல்** அல்லது **இருப்பியல்** என்பது ஒரு பொருள் அது நிலவும் தன்மையை, அதாவது அது இருக்கும் இயல்பு நிலைமையை ஆயும் மெய்யியல் பிரிவு ஆகும். நிலவலை (இருப்பதை) உள்ளபடி அறியும் மெய்யியல் புலம் என்று பொதுவாகக் கூறலாம். இதனை ஆங்கிலத்தில் ஆன்ட்டாலஜி (ontology) என்று 17 ஆவது 18 ஆவது நூற்றாண்டுகளில் இருந்து அழைக்கின்றார்கள். 18 ஆவது நூற்றாண்டில் டாய்ட்சு மொழி பகுத்தறிவியலாளர் கிறிஸ்டியன் வுல்ஃவ் (Christian Wolff) என்பார் இந்த உள்ளதனியல் (நிலவலியல் அல்லது இருப்பியல்) என்னும் கருத்தை முதன்மைப்படுத்தி எழுதி வந்தார். என்றாலும் இம்மானுவேல் காண்ட் என்னும் டாய்ட்சு மொழி மெய்யியலாளர் இந்த இருப்பியல் என்னும் கருத்தின் அடிப்படையில் கடவுள் இருப்புக் கொள்கையை நிறுவ முயல்வதை வன்மையாக எதிர்த்தார்.  

ஆன்ட்டாலஜி என்னும் சொல்லில் உள்ள ஆன்ட்டோஸ் (ontos) என்னும் வேர்ச்சொல் கிரேக்க மொழியில் *உள்ளது எதுவோ அது*, *உள்ளது*, *இருப்பது* அல்லது *இயல்பொருள்* என்று பொருள்படும். ஆங்கிலத்தில் இதனை "on being", "essence of existence", " what actually is" என்று விளக்கிக் கூறலாம். இக்கருத்தை கி.மு 4 ஆவது நூற்றாண்டிலேயே கிரேக்க அறிஞர் அரிஸ்டாட்டில் என்பவர் முதலடிப்படை மெய்யியலாக முன்வைத்தார்.
# வார்ப்புரு:Infobox artist


| education = }}  
| alma_mater = }  
| notable_works = }}  
| awards = }  
| website = }  
| nocat_wdimage = }  
| module =  
| rowclass3 = note  
}}  
}}  
| module2 = }  
}}<noinclude>  

</noinclude>